Nos fratres minores conuentus Stocholmensis obligamus nos et posteros nostros ad vnam perpetuam missam celebrandam semel in ebdomada, videlicet secunda feria, in altari sancte crucis pro animabus parentum domini Nicholai Flæmingh, militis bone memorie, et specialiter tenemur recommendare animas infrascriptorum, videlicet consortem ipsius dominam Ceciliam, patrem suum et matrem Petrum Flæming et Christinam, necnon suos fratres dominum Magnum Flæming et Johannem Flæming, pro qva missa prefatus dominus Nicholaus miles legauit conuentui centum marchas sueuice monete. Anno Domini millisimo CDXXIIII, in octaua ascensionis Domini.